Հայաստան գալուց հետո առաջին տարվա ընթացքում չի աշխատել: «Մոտավորապես երկրորդ տարին էր, որ Կլոր սեղանը (Եկեղեցիների համաշխարհային խորհրդի (ԵՀԽ) հայաստանյան Կլոր սեղան հիմնադրամ) կազմակերպեց վեբ դիզայնի դասընթացքը, որին հետևեցի: Շատ լավն էր, շատ արդյունավետ: Սովորեցինք վեբ դիզայն և կոդեր գրել»,-հիշում է Գրգյանը: Նա մինչև դասընթացին մասնակցելը դիզայնով արդեն զբաղվել է՝ Սիրիայում ստացել է դիզայների կրթություն: Ինտերնետ կայքերի պատրաստումը և կոդերի լեզուները սովորելուց հետո Անժելան սկսել է աշխատել որպես անկախ մասնագետ՝ աշխատելով հիմնականում տանից: